Ayagi i lmend n yisnulfuyen yerzan yal taɣult deg tmusni, neɣ yal tawsit deg tsekla, maca s usaḥbiber ɣef tewsatin id-yezwaren seg zik amedya n tmedyazt d tmucuha d tinzan d lemɛun, d tewsatin i d-yarnan d timaynutin s tejmilt n tulya ɣer yidelsan n tmetiyin tiberraniyin, d ukemmel i tewsatin tiqburin s wudem amaynut, am tlalit n wungal yellan d akemmel i tmacahut , d tullist yellan d asewzel i tmacahut uqbel ad neǧ taseddart-a, ad d-nesmekti d akken gar tewsatin i d-newwi seg tsekliwin n berra yella-d umezgun, acku aneggaru-agi d aɛaned n yegduden imenza n tefriqt ugafa  imaziɣen  i tmezgunin i d-ttawin deg tigrigiyin d trumaniyin, aya s tejmilt n tsuqilt, imi tasuqilt tessegzay-d i yemsefliden timsal yegber ugbur n uḍris n tutlayt-nni ur nettwafham ara amedya deg tmurt n lmaruk cnawi d yiḍrisen iṣufiyen ttwarun s taɛrabt dɣa imaziɣen ur neɣri ara dinna ur ten-negezzun ara, ihi tlaq tsuqilt ɣer tmaziɣt, imi d nettat kan isway-s ad yifsus weḍris-nni n taɛrabt, ɣas ma tutlayt n tmaziɣt deg tazwara mgal ilugan n udabu amarikani (Abdellah